CELEX: 32005R0222
Language: sl
Date: 2005-02-10 00:00:00
Title: Uredba Komisije (ES) št. 222/2005 z dne 10. februarja 2005 o spremembi Uredbe (ES) št. 1943/2003 glede menjalnega tečaja za izvajanje pomoči skupinam proizvajalcev, ki jim je bilo izdano začasno priznanje za sadje in zelenjavo

11.2.2005   
            
            
               SL
            
            
               Uradni list Evropske unije
            
            
               L 39/17
            
         
      UREDBA KOMISIJE (ES) št. 222/2005
   z dne 10. februarja 2005
   o spremembi Uredbe (ES) št. 1943/2003 glede menjalnega tečaja za izvajanje pomoči skupinam proizvajalcev, ki jim je bilo izdano začasno priznanje za sadje in zelenjavo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1) in zlasti člena 48 Uredbe,
   ob upoštevanju naslednjega:
   
               (1)
            
            
               Člen 3(2) Uredbe Komisije (ES) št. 1943/2003 z dne 3. novembra 2003 o podrobnih pravilih za uporabo Uredbe Sveta (ES) št. 2200/96 glede pomoči skupinam proizvajalcev, ki jim je bilo izdano začasno priznanje (2), določa parametre za izračun in zgornje meje pomoči, predvidene v členu 14(2)(a) Uredbe (ES) št. 2200/96. Ti parametri in zgornje meje niso niti odobreni niti zbrani. Določbe členov 2 in 3 Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (3) se tako ne uporabljajo zanje.
            
         
               (2)
            
            
               Ti parametri in zgornje meje se uporabljajo za vsak obrok pomoči, ki so določene v točki (d) prvega pododstavka člena 3(2) Uredbe (ES) št. 1943/2003. Za izražanje le-teh v nacionalni valuti držav članic, ki niso uvedle eura, v smislu člena 1 Uredbe (ES) št. 2799/98, je treba uporabiti menjalni tečaj, ki velja prvi dan meseca obdobja, za katerega so podeljene pomoči.
            
         
               (3)
            
            
               Uredbo (ES) št. 1943/2003 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za sadje in zelenjavo –
            
         SPREJELA NASLEDNJO UREDBO:
   Člen 1
   Členu 3 Uredbe (ES) št. 1943/2003 se doda naslednji odstavek 3:
   
      „3.   Menjalni tečaj, ki se uporablja za zneske v eurih iz odstavka 2, je zadnji menjalni tečaj, objavljen s strani Evropske centralne banke pred prvim dnem obdobja, za katerega so podeljene zadevne pomoči.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. februarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 286, 4.11.2003, str. 5. Uredba, kakor je bila spremenjena z Uredbo (ES) št. 2113/2004 (UL L 366, 11.12.2004, str. 10).
   
      (3)  UL L 349, 24.12.1998, str. 1.